# Valtioneuvoston asetus Kehityspoliittisesta toimikunnasta xx.xx.2019/xxx

Valtioneuvoston päätöksen mukaisesti säädetään:

1 § *Toimikunnan tarkoitus*

Ulkoministeriön yhteydessä toimii riippumaton Kehityspoliittinen toimikunta, jonka tarkoituksena on kestävän kehityksen ja globaalin vastuun vahvistaminen sekä siihen liittyvän vuoropuhelun edistäminen.

2 § *Toimikunnan tehtävät*

Toimikunta on parlamentaarisesti ja yhteiskunnallisesti edustava kehityspolitiikan neuvoa-antava elin.

Toimikunnan tehtävänä on:

1. muodostaa puolueiden ja sidosryhmien yhteistä näkemystä kehityspolitiikan ajankohtaisista kysymyksistä;
2. seurata ja analysoida Suomen kehityspoliittisten linjausten ja Suomen kansainvälisten sitoumusten toteutumista;
3. edistää kestävää kehitystä tukevaa päätöksentekoa kehitysmaiden tilanteeseen vaikuttavilla politiikkalohkoilla;
4. tehdä suosituksia valtioneuvostolle kehityspolitiikan suunnittelusta ja toimeenpanosta;
5. tdistää kehitystä tukevaa päätöksentekoa kehitysmaiden tilanteeseen vaikuttavilla politiikkalohkoilla;mista kuntoon, yhteys UMehdä tunnetuksi kehityspolitiikan ajankohtaisia kysymyksiä.

3 § *Toimikausi*

Valtioneuvosto asettaa toimikunnan ulkoministeriön esittelystä eduskunnan toimikaudeksi. Toimikunta toimii siihen asti, kunnes uusi toimikunta on asetettu.

4 § *Toimikunnan jäsenet*

Toimikunnassa on enintään 20 toimikunnan toimikaudeksi asetettavaa jäsentä ja heidän henkilökohtaiset varajäsenensä.

Toimikunnan jäsenistön tulee edustaa mahdollisimman laajasti eduskuntapuolueita sekä kehityspolitiikan kannalta keskeisiä etujärjestöjä ja sidosryhmiä.

Ulkoministeriö pyytää eduskuntapuolueita ja sidosryhmiä nimeämään jäsenen ja varajäsenen toimikuntaan.

Valtioneuvosto nimittää puheenjohtajan ja kaksi varapuheenjohtajaa.

Toimikunnassa on lisäksi asiantuntijajäseniä ja ministeriöiden edustajia.

5 § *Toimikunnan sihteeristö*

Toimikunnalla on pääsihteeristö, joka on palvelussuhteessa ulkoministeriöön.

6 § *Päätöksenteko*

Toimikunta on päätösvaltainen, kun puheenjohtaja ja vähintään puolet muista jäsenistä on paikalla.

Asiat ratkaistaan yksinkertaisella äänten enemmistöllä. Äänten mennessä tasan puheenjohtajan ääni on ratkaiseva.

7 § *Voimaantulo*

Tämä asetus tulee voimaan x. päivänä xx kuuta 2019.

Tämän asetuksen voimaan tullessa asetettuna oleva toimikunta jatkaa 31.12.2019 päättyvän toimikautensa loppuun, ja siihen sovelletaan asettamispäätöksen ehtoja.